**«Саяси партиялар туралы» Қазақстан Республикасының**

**Заңына өзгерістер енгізу туралы» Қазақстан Республикасы Заңының жобасы бойынша**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **№ р/с** | **Құры-лымдық элемент** | **Қолданыстағы редакция** | **Ұсынылатын редакция** | **Негіздеме** |
| **1** | **2** | **3** | **4** | **5** |
| 1. | Заңның 15-1-бабы | **15-1-бап. Саяси партиядан Парламент Мәжілісі, мәслихат депутаттығына кандидаттар ұсыну ерекшеліктері**  Саяси партия Парламент Мәжілісі, мәслихат депутаттығына кандидаттардың партиялық тізімдерін бекіткен кезде оларға кандидаттардың жалпы санының кемінде отыз пайызы көлемінде әйелдер мен жиырма тоғыз жасқа толмаған адамдарды енгізеді. | **15-1-бап. Саяси партиядан Парламент Мәжілісі, мәслихат депутаттығына кандидаттар ұсыну ерекшеліктері**  1. Саяси партия **Парламент Мәжілісі** депутаттығына кандидаттардың партиялық тізімдерін бекіткен кезде оларға кандидаттардың жалпы санының кемінде отыз пайызы көлемінде үш санаттың өкілдерін: **әйелдер, жиырма тоғыз жасқа толмаған адамдар, мүгедектігі бар адамдарды енгізеді.**  2. Саяси партия мәслихат депутаттығына кандидаттардың партиялық тізімдерін бекіткен кезде оларға кандидаттардың жалпы санының кемінде отыз пайызы көлемінде әйелдер мен жиырма тоғыз жасқа толмаған адамдарды енгізеді. | Мемлекет басшысы 2021 жылғы 1 қыркүйектегі «Халық бірлігі және жүйелі реформалар - елдің өркендеуінің берік негізі» атты Қазақстан халқына Жолдауында *«Сайлау тізімдерінде әйелдер мен жастар үшін 30 пайыздық квота туралы норманы енгізу партияларды неғұрлым белсенді жұмысқа, өз қатарларын жасартуға, жаңа тұлғаларды іздеуге итермелегенінатап өтті.*  *Сонымен қатар, халық қалаулыларының қорытынды құрамдарында квота тиісті көрініс таппады. Сондықтан толыққанды нәтиже алу үшін депутаттық мандаттарды бөлу кезінде осы квотаны міндетті түрде есепке алу туралы норманы заңнамалық тұрғыдан бекіту қажет*.  *Біз инклюзивті қоғам құрып жатырмыз.*  Әзірге біздің елімізде мүгедектігі бар және **ерекше қажеттіліктері бар адамдар** *қоғамдық-саяси өмірде нашар көрінеді.*  *Ерекше қажеттіліктері бар адамдар үшін квота белгілей отырып, әйелдер мен жастардан басқа, азаматтардың квоталанатын санаттарының тізбесін кеңейтуді ұсынамын.».*  Осылайша, депутаттық мандаттарды бөлу кезінде квотаны міндетті есепке алу туралы норманы бекіту, **сондай-ақ мүгедектігі бар адамдар үшін квота белгілей отырып**, әйелдер мен жастардан басқа, **азаматтардың квоталанатын санаттарының тізбесін кеңейту** мақсатында заңнамаға өзгерістер мен толықтырулар енгізу қажет. |
| 2. |  | **Жок** | **2-бап. Осы Заңның 1-бабының күші осы Заң қолданысқа енгізілгенге дейін тағайындалған сайлауды өткізуге байланысты туындаған құқықтық қатынастарға қолданылмайды.** | 2016 жылғы 6 сәуірдегі «Құқықтық актілер туралы» ҚР Заңының 24-бабының 4 тармағына сәйкес келтіру мақсатында |
| 3. |  | **Жоқ** | **3-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.** | 2016 жылғы 6 сәуірдегі «Құқықтық актілер туралы» ҚР Заңының 24-бабының 4 тармағына сәйкес келтіру мақсатында |

**Қазақстан Республикасының**

**Әділет министрі М. Бекетаев**